# Møre og Romsdal fylkeskommune. Logo.Konkurransegrunnlag

**Konkurranse etter anskaffelsesforskriften del I og III**

**Kjøp av digitalt renholdssystem**

**Sak nr. 2023-122**

Innhold

[1 Generell beskrivelse 3](#_Toc140577741)

[1.1 Om Oppdragsgiver 3](#_Toc140577742)

[1.2 Om Oppdraget – anskaffelsens formål og omfang 3](#_Toc140577743)

[1.3 Kort om Oppdragsgivers kriterier for valg av tilbud 3](#_Toc140577744)

[1.4 Viktige datoer 4](#_Toc140577745)

[2 Regler for gjennomføring av konkurransen 4](#_Toc140577746)

[2.1 Anskaffelsesprosedyre 4](#_Toc140577747)

[2.2 Tilbud på deler av leveransen 5](#_Toc140577748)

[2.3 Alternative tilbud 6](#_Toc140577749)

[2.4 Kommunikasjon 7](#_Toc140577750)

[2.5 Oppdatering av konkurransegrunnlaget 7](#_Toc140577751)

[2.6 Tilleggsopplysninger 7](#_Toc140577752)

[2.7 Taushetsplikt 8](#_Toc140577753)

[2.8 Avlysning av konkurransen og totalforkastelse 8](#_Toc140577754)

[2.9 Oppdragsgivers forbehold 8](#_Toc140577755)

[3 Avvisningsgrunner og kvalifikasjonskrav 8](#_Toc140577756)

[3.1 Opplysninger om leverandøren 9](#_Toc140577757)

[3.2 Avvisningsgrunner 11](#_Toc140577758)

[3.3 Kvalifikasjonskrav 13](#_Toc140577759)

[4 Tildelingskriterier og evaluering 14](#_Toc140577760)

[4.1 Minimumskrav 14](#_Toc140577761)

[4.2 Tildelingskriterier 14](#_Toc140577762)

[4.3 Evalueringsmodell 16](#_Toc140577763)

[5 Innlevering av tilbud og tilbudsutforming 16](#_Toc140577764)

[5.1 Språk 16](#_Toc140577765)

[5.2 Kostnader ved utarbeidelse av tilbud 16](#_Toc140577766)

[5.3 Innlevering av tilbudet 17](#_Toc140577767)

[5.4 Tilbudets utforming ved levering 17](#_Toc140577768)

[5.5 Sladding av tilbud 17](#_Toc140577769)

[5.6 Forbehold 18](#_Toc140577770)

[6 Kontraktstildeling 18](#_Toc140577771)

[6.1 Informasjon og begrunnelse for kontraktstildeling 18](#_Toc140577772)

[6.2 Kontrakt 19](#_Toc140577773)

[6.3 Leveranseoppfølging 20](#_Toc140577774)

[7 Vedlegg 20](#_Toc140577775)

## Generell beskrivelse

### Om Oppdragsgiver

Oppdragsgiver for denne konkurransen er Møre og Romsdal fylkeskommune ved Bygg- og eiendomstjenester.

For informasjon om Oppdragsgiver, se nettside: [www.mrfylke.no](http://www.mrfylke.no).

### Om Oppdraget – anskaffelsens formål og omfang

Formålet med anskaffelsen er at Bygg- og eiendomstjenester skal forenkle, forbedre og digitalisere arbeidsprosesser knyttet til renhold i byggene Møre og Romsdal fylkeskommune har ansvar for.

Møre og Romsdal fylkeskommune eier i overkant av 220 000 m2 bygningsmasse fordelt på i overkant av 160 bygninger og i store deler av disse utføres det renhold i regi av Bygg- og eiendomstjenester. Antall brukere av systemet er mellom 70 og 100.

Se mer informasjon om oppdraget i Vedlegg 4 Bilag til avtale SSA-L.

### Kort om Oppdragsgivers kriterier for valg av tilbud

Tildeling vil skje på bakgrunn av hvilket tilbud som viser det beste forholdet mellom pris og kvalitet.

Leverandøren vil bli kontrollert mot kvalifikasjonskravene som oppstilles i ESPD-skjemaet.

Tilbudene fra de leverandørene som oppfyller kvalifikasjonskravene vil bli kontrollert om de oppfyller de stilte minimumskravene til leveransen, «kategori A», i kravspesifikasjonen, og vil deretter bli evaluert etter kravene merket «kategori B» i kravspesifikasjonen.

Se utfyllende beskrivelse under kapittel 4.

### Viktige datoer

|  |  |
| --- | --- |
| **Aktivitet** | **Tidspunkt** |
| Frist for å stille spørsmål til konkurransegrunnlaget \*) | Se Mercell |
| Frist for å levere tilbud | Se Mercell |
| Tilbudets vedståelsesfrist | Se Mercell |
| Evaluering | Uke 7-9 |
| Valg av leverandør og meddelelse til leverandører | Uke 10 |
| Utløp av karensperiode | Minimum 10 dager etter dato for tildeling |
| Kontraktsinngåelse | Uke 12 |

Det gjøres oppmerksom på at tidspunktene, etter åpning av tilbudene, er veiledende og ikke bindende.

\*) Eventuelle spørsmål skal rettes til oppdragsgiver i kommunikasjonsmodulen i Mercell.

## Regler for gjennomføring av konkurransen

### Anskaffelsesprosedyre

Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (anskaffelsesforskriften) FOR 2016-08-12-974 del I og del III.

Anskaffelsesprosedyre er *åpen anbudskonkurranse*, jf. anskaffelsesforskriften § 13-1(1).

I denne konkurransen er det ikke anledning til å gjennomføre forhandlinger, jf. anskaffelsesforskriften § 23-6 (3).

*Det forutsettes at leverandører har tilstrekkelig kjennskap til anskaffelsesregelverket.*

### Tilbud på deler av leveransen

Det er ikke anledning til å gi tilbud på deler av leveransen.

### Alternative tilbud

Det er ikke anledning til å gi alternative tilbud.

### Kommunikasjon

All kommunikasjon mellom Oppdragsgiver og potensiell Leverandør i anskaffelsesprosessen, skal foregå via Mercell-portalen, [www.mercell.no](http://www.mercell.no).

Henvendelser på andre kommunikasjonsplattformer (epost, telefon, etc.) vil ikke bli besvart.

### Oppdatering av konkurransegrunnlaget

Eventuelle rettelser, suppleringer eller endringer av konkurransegrunnlaget, samt spørsmål og svar i anonymisert form, vil bli formidlet til alle leverandører som har registrert sin interesse for anskaffelsen i Mercell.

Leverandøren har selv ansvar for å holde seg oppdatert på de endringer/korreksjoner til konkurransegrunnlaget som oppdragsgiver legger ut under fanebladet «Tilleggsinformasjon» i Mercell-portalen.

### Tilleggsopplysninger

Dersom leverandør finner at konkurransegrunnlaget ikke gir tilstrekkelig veiledning, kan leverandør skriftlig be om tilleggsopplysninger hos oppdragsgiver via kommunikasjonsmodulen i Mercell.

Dersom leverandør oppdager feil, utelatelser, inkonsekvens eller andre mangler i anbudsdokumentene, plikter leverandør straks å gjøre oppdragsgiver oppmerksom på dette via kommunikasjonsmodulen i Mercell.

### Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. anskaffelsesforskriften § 7-4, jf. forvaltningsloven § 13.

### Avlysning av konkurransen og totalforkastelse

Oppdragsgiveren forbeholder seg retten til å avlyse konkurransen dersom det foreligger saklig grunn, jf. anskaffelsesforskriften § 25-4.

Oppdragsgiver kan forkaste alle tilbudene dersom resultatet av konkurransen gir saklig grunn for det.

## Avvisningsgrunner og kvalifikasjonskrav

Oppdragsgiver har i forbindelse med kunngjøringen av konkurransen tilgjengeliggjort det europeiske egenerklæringsskjemaet (ESPD-skjema) i Mercell. Dette skal alle leverandører fylle ut elektronisk i forbindelse med tilbudsinnleveringen, jf. anskaffelsesforskriften § 17-1. Skjemaet skal bekrefte at leverandøren oppfyller kvalifikasjonskravene og at det ikke foreligger grunner for avvisning av leverandøren.

I Mercell fremgår ESPD-skjemaet av fanene:

* ESPD Opplysninger om leverandør
* ESPD Avvisningsgrunner
* ESPD Kvalifikasjonskrav

*eBevis*

Oppdragsgiver benytter eBevis i denne konkurransen. eBevis gjør det mulig for oppdragsgiver å elektronisk hente inn opplysninger som dokumenterer at norske leverandører oppfyller kvalifikasjonskravene knyttet til firmaattest og økonomisk kapasitet, og at det ikke foreligger avvisningsgrunner mht. skatter og avgifter.

Før oppdragsgiver kan hente opplysninger gjennom eBevis må norske leverandører gi samtykke. Dette gjøres i Altinn.

Norske leverandører kan lese mer om hvordan gi fullmakt vedr. eBevis her:

<https://mercell.atlassian.net/servicedesk/customer/article/97583496>

### Opplysninger om leverandøren

I fanen «Opplysninger om leverandør» i ESPD-skjemaet skal leverandør fylle ut informasjon om sin egen virksomhet, samt forhold som kan ha betydning for leveransen. Dette er for eksempel informasjon til oppdragsgiver dersom leverandør deltar i konkurransen med andre, støtter seg på andre virksomheter for å oppfylle kvalifikasjonskravene, eller har til hensikt å bruke underleverandør.

#### Støtte fra andre virksomheter til oppfyllelse av kvalifikasjonskrav

Dersom leverandør (hovedleverandør) støtter seg på andre virksomheter for å oppfylle ett eller flere kvalifikasjonskrav, skal leverandør oppgi dette i ESPD-skjemaet del II Opplysninger om leverandør spørsmål 3. I tillegg må det leveres separat ESPD-skjema fra den/de aktuelle støtteleverandøren(e). Dokumentasjonsbevis skal fremlegges på samme måte som for hovedleverandør.

Videre må det dokumenteres at leverandør råder over de nødvendige ressursene, ved å fremlegge en forpliktelseserklæring fra disse virksomhetene, vedlegg 2.

Der leverandøren støtter seg på kapasiteten til andre virksomheter for å oppfylle kravene til økonomisk og finansiell kapasitet, krever oppdragsgiveren at de er solidarisk ansvarlige for utførelsen av kontrakten, jf. § 16-10 (4).

#### Oversikt over eventuelle underleverandører i kontraktsperioden

Dersom leverandør (hovedleverandør) har til hensikt å benytte underleverandører til å oppfylle kontrakten i kontraktsperioden, skal leverandør oppgi dette i ESPD-skjemaet del II Opplysninger om leverandør spørsmål 4.

Bruk av underleverandører har ikke betydning for leverandørens kontraktansvar overfor Oppdragsgiver.

### Avvisningsgrunner

#### Generelle avvisningsgrunner

For at en leverandør skal være kvalifisert til å delta i en anbudskonkurranse, skal det ikke foreligge forhold ved leverandøren som medfører avvisning, jf. anskaffelsesforskriften § 24-2.

Leverandør bekrefter dette i Mercell under fanen ESPD Avvisningsgrunner.

#### Nasjonale avvisningsgrunner

De norske anskaffelsesreglene går lenger enn hva som følger av avvisningsgrunnene angitt i standardskjemaet for ESPD. Det presiseres at i denne konkurransen gjelder alle avvisningsgrunnene i anskaffelsesforskriften § 24-2, inkludert de nasjonale avvisningsgrunnene.

Følgende avvisningsgrunner i anskaffelsesforskriften § 24-2 er nasjonale avvisningsgrunner:

* §24-2 (2). I denne bestemmelsen er det angitt at oppdragsgiver skal avvise en leverandør når oppdragsgiver er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.
* 24-2 (3) bokstav i. Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

#### Skatteattest

Dersom leverandør ikke samtykker til bruk av eBevis må dokumentasjonen oppdragsgiver ber om sendes inn manuelt. Skatteattesten skal i så fall ikke være eldre enn 6 måneder regnet fra tilbudsfristens utløp.

Utenlandske leverandører bes levere skatteattest sammen med sitt tilbud.

### Kvalifikasjonskrav

Kvalifikasjonskravene til leverandørene i denne anbudskonkurransen fremgår av ESPD-skjemaet som er integrert i Mercell, og er ikke beskrevet andre steder i konkurransegrunnlaget. Hvert enkelt kvalifikasjonskrav som er stilt, må være oppfylt for at leverandøren skal være kvalifisert.

Leverandør bekrefter dette i Mercell under fanen ESPD Kvalifikasjonskrav.

#### Dokumentasjonsbevis

Dokumentasjonsbevis for oppfyllelse av kvalifikasjonskrav skal ikke legges ved tilbudet.

Utfylt ESPD-skjema er å betrakte som foreløpig dokumentasjon på at leverandøren oppfyller kvalifikasjonskravene og at det ikke foreligger avvisningsgrunner. Utfylt skjema skal leveres sammen med tilbudet.

Oppdragsgiver vil, før tildeling, be leverandør som innstilles til kontraktsinngåelse om å dokumentere oppfyllelse av kvalifikasjonskravene i henhold til angitte dokumentasjonskrav.

Det presiseres at Oppdragsgiveren på ethvert tidspunkt i konkurransen kan be leverandørene levere alle eller deler av dokumentasjonsbevisene, dersom det er nødvendig for å sikre at konkurransen gjennomføres på riktig måte.

## Tildelingskriterier og evaluering

### Minimumskrav

Hvis leverandør har akseptert oppfyllelse av minimumskravene i tilbudsbrevet, men likevel har levert et tilbud som inneholder avvik, reparerer ikke aksepten i tilbudsbrevet avviket, og tilbudet kan bli avvist. Aksept av minimumskravene gjøres i tilbudsbrevet, vedlegg 1.

De minimumskrav som krever dokumentasjon, jf. kravspesifikasjonen, vil bli kontrollert av oppdragsgiver. Dersom dokumentasjonen ikke er i henhold til det stilte minimumskravet, vil tilbudet bli avvist.

Det presiseres at det er leverandør som har risikoen for uklarheter i tilbudet, jf. anskaffelsesforskriften § 23-3.

### Tildelingskriterier

#### Tildeling på grunnlag av hvilket tilbud som viser det beste forholdet mellom pris og kvalitet

Tildeling av kontrakt skjer på grunnlag av tilbudet som viser det beste forholdet mellom pris og kvalitet, jf. anskaffelsesforskriften §§ 18-1 (1) c og 18-1 (3). Tildelingskriteriene er oppgitt i tabellen under. Tabellen oppgir også kriterienes vekt.

|  |  |  |
| --- | --- | --- |
| **Tildelingskriterium** | **Vekt** | **Dokumentasjonskrav** |
| 1. Pris | 35% | Fullstendig utfylt prisskjema, se vedlegg 5 |
| 1. Kvalitet | 65% | Utfylt bilag 2 (B-krav i kravspesifikasjonen), se vedlegg 4 |

##### Priskriteriet

Prisene skal fylles ut under steget “Produkter” i Mercell‐portalen og skal i tillegg spesifiseres i vedlagt prisskjema.

Evaluering av pris vil bli gjort på grunnlag av kontrollregnet og ev. korrigert tilbudssum som fremgår i Mercell.

Tilbud med ufullstendige utfylte prisskjema eller priser gitt i andre deler av tilbudet kan bli avvist.

##### Kvalitet

De enkelte kravene tilkjennegitt som «kategori B» i kravspesifikasjonen danner grunnlag for evaluering av dette tildelingskriteriet.

### Evalueringsmodell

Ved evalueringen vil det for tildelingskriteriene, jf. pkt. 4.2, bli gitt poengsum. I poengsettingen blir det benyttet en skala fra 1‐10, der beste tilbud får 10 poeng og øvrige tilbud får poeng relativt til dette. Poengsummen som blir gitt for hvert tildelingskriterium, multiplisert med vekt, blir til kriteriets poengsum.

Poengsettingen av kriteriet pris blir satt etter en lineær modell. Evalueringen av de kvalitative tildelingskriteriene blir gjort skjønnsmessig.

Evalueringen blir dessuten gjennomført på en slik måte at poengene gjenspeiler relevante forskjeller mellom tilbudene.

## Innlevering av tilbud og tilbudsutforming

### Språk

Samtlige dokumenter, og annen kommunikasjon knyttet til tilbudet skal være på norsk.

Det er adgang til levere vedlegg/ dokumentasjon på engelsk, svensk eller dansk der hvor dokumentasjon ikke finnes på norsk. Vedlegg på øvrige språk skal følges av autorisert oversettelse til norsk.

### Kostnader ved utarbeidelse av tilbud

Leverandør bærer selv alle kostnader relatert til tilbudet og deltakelsen i konkurransen.

### Innlevering av tilbudet

Alle tilbud skal leveres elektronisk via Mercell portalen, [www.mercell.no](http://www.mercell.no) innen tilbudsfristen.

Systemet tillater ikke å sende inn tilbud elektronisk via Mercell etter tilbudsfristens utløp.

Leverandør har risiko for at tilbudet er levert innen fristen.

Eventuelle henvendelse(r) om forlengelse av innleveringsfristen, må være oppdragsgiver i hende minimum 3 virkedager *før* gjeldende frist. Dette på grunn av at Doffin/TED ikke aksepterer endring av tilbudsfrist senere enn 3 virkedager før utløp av kunngjort tilbudsfrist.

#### Tilbudet krever elektronisk signatur ved levering

Leverandør vil under innlevering av tilbudet bli bedt om en elektronisk signatur for å bekrefte at det er aktuell leverandør som har sendt inn tilbudet, samt at vedkommende har myndighet til å forplikte leverandøren i samsvar med tilbudet.

### Tilbudets utforming ved levering

Det bes om at tilbudet utformes i henhold til den disposisjon som følger av dette konkurransegrunnlaget.

**Følgende dokumenter skal legges ved under fanebladet «Dokumenter» i Mercell‐portalen:**

|  |  |
| --- | --- |
| **Tilbudsdokumenter** | **Dokumenter som skal fylles ut** |
| 01– Tilbudsbrev | Fyll ut Vedlegg 1, Tilbudsbrev |
| 02 – Kravspesifikasjon | Fyll ut bilag 2 i Vedlegg 4 bilag til avtale SSA-L. (B-krav i kravspesifikasjonen) |
| 03 – Pristilbud | Fyll ut Vedlegg 5, Prisskjema |
| 04 - Forpliktelseseklæring | Hvis aktuelt, fyll ut forpliktelseserklæring, jf. Vedlegg 2 |
| 04 - Sladdet tilbud | Komplett tilbud i PDF |

Prisskjema skal leveres i Excel- og PDF-format. Alle PDF- filer skal leveres i format der tekst kan kopieres.

### Sladding av tilbud

Offentleglova (offl.) LOV‐2006‐05‐19‐16 § 23 tredje ledd, gir unntak for innsyn i tilbud, protokoller og andre strategiske dokumenter fram til evaluering og valg av leverandør er gjort.

Etter dette tidspunkt er oppdragsgiver som hovedregel forpliktet til å gi innsyn i anbudsdokumentene, med unntak av opplysninger som skal unntas offentlighet med hjemmel i lov eller forskrift, jf. offl. § 3.

Eksempel på opplysninger som skal unntas fra innsyn er opplysninger om drifts- og forretningsforhold, jf. forvaltningsloven § 13, første ledd nr. 2. Samlet tilbudspris vil imidlertid være å finne i anskaffelsesprotokollen, og er dermed offentlig etter at man har valgt leverandør.

Med bakgrunn i ovenstående bes det om at leverandør samtidig med at tilbud innleveres, leverer en sladdet versjon av sitt tilbud, slik at oppdragsgiver kan benytte dette som utgangspunkt ved behandling av eventuelle innsynsbegjæringer. Det presiseres at oppdragsgiver på selvstendig grunnlag vil vurdere om sladdingen er i tråd med reglene i offentleglova, forvaltningsloven og anskaffelsesregelverket.

Når leverandør utarbeider sladdet versjon, skal det slettede innholdet erstattes med for eksempel en skravert boks av ca. samme størrelse som det fjernede innholdet, det skal ikke fjernes tekst i tilbudet. Sladdingen skal være gjort slik at teksten ikke kan rekonstrueres elektronisk.

### Forbehold

Eventuelle forbehold må tydelig fremgå i tilbudsbrevet, og skal være presise og entydige slik at oppdragsgiver kan vurdere disse uten kontakt med leverandør.

Forbehold som ikke lar seg kostnadsberegne vil kunne føre til at tilbudet ansees som ufullstendig og tilbudet blir i så fall avvist.

## Kontraktstildeling

### Informasjon og begrunnelse for kontraktstildeling

Oppdragsgivers beslutning om hvem som skal tildeles kontrakt vil bli varslet skriftlig til alle deltakerne samtidig og i rimelig tid før kontrakt inngås. Med «kontrakt inngått» menes tidspunktet da begge parter undertegner kontrakten.

Tildelingen/meldingen vil inneholde en begrunnelse for valget. Det vil samtidig bli kunngjort en karensperiode.

### Kontrakt

Det vil bli inngått kontrakt mellom oppdragsgiver og leverandør for levering av leveransen som er spesifisert i dette konkurransegrunnlaget med vedlegg.

Avtalen som blir inngått vil være basert på Statens standardavtale SSA-L.

#### Varighet og forlengelse

Avtalen trer i kraft den dato den er undertegnet av partene.

#### Avtalen gjelder i 4 (fire) år regnet fra leveringsdag. Avtalen fornyes deretter automatisk for 1 (ett) år om gangen for inntil 4 (fire) nye år, med mindre den sies opp av oppdragsgiver med 3 (tre) måneders varsel før fornyelsestidspunktet. Leverandøren kan si opp avtalen med 12 (tolv) måneders varsel før fornyelsestidspunktet.

#### Seriøsitetsbestemmelser

Kontrakten vil inneholde krav om lønns- og arbeidsvilkår, dokumentasjon og sanksjoner i samsvar med forskrift om lønns- og arbeidsvilkår av 8. februar 2008 nr. 112.

#### Krav til elektronisk faktura

Leverandøren må kunne levere elektronisk faktura til oppdragsgivers fakturamottak i Elektronisk handelsformat (EHF).

Leverandøren må selv bære eventuelle kostnader leveranse av elektronisk faktura måtte medføre for denne.

Mer informasjon om elektronisk faktura finnes på [www.anskaffelser.no](http://www.anskaffelser.no).

#### Krav til registrering i Merverdiavgiftsregisteret

Utenlandsk næringsdrivende som ikke har forretningssted eller hjemsted i Norge, skal registreres i Merverdiavgiftsregisteret ved representant når han her i landet har omsetning som er avgiftspliktig, jf. merverdiavgiftsloven. Dette gjelder for tjenester som har oversteget 50.000 kroner i en periode på tolv måneder.

Dette kravet må dokumenteres før inngåelse av kontrakt.

### Leveranseoppfølging

Oppdragsgiver vil gjøre en evaluering av leveransen og leverandøren, i løpet av, og ved avslutning av avtaleperioden.

Oppdragsgivers evaluering av leveransen og leverandøren, kan bli brukt som egenreferanse under evaluering i senere anskaffelser/konkurranser.

## Vedlegg

**Anbudsdokumentene består av:**

* Dette konkurransegrunnlaget
* Vedlegg 1 Tilbudsbrev
* Vedlegg 2 Forpliktelseserklæring
* Vedlegg 3 Generell avtaletekst SSA-L
* Vedlegg 4 Bilag til avtale SSA-L
* Vedlegg 5 Prisskjema